Ajankohtaista: Saksalaiset opiskelijat harjoittelussa Technobothniassa | VAMK\nVAMK > Ajankohtaista > Saksalaiset opiskelijat harjoittelussa Technobothniassa\nSaksalaiset opiskelijat harjoittelussa Technobothniassa\nSaksalaiset opiskelijat Jan Bässler ja Andreas Pflugrad saapuivat marraskuussa Ulmin ammattikorkeakoulusta Vamkille harjoitteluun. He työskentelivät Technobothnialla, jossa he päivittivät uuteen ohjelmistoympäristöön Vaasan keskussairaalan laboratorion tutkimusohjekirjaa.\nTutkimusohjekirjaa tarvitaan, kun sairaalan oma tai sairaanhoitopiirin terveyskeskuksen lääkäri tilaa laboratoriosta kokeen. Ohjelmisto on Jukka Salmelan käsialaa. Tehdyn web-sovelluksen avulla lääkäri voi valita helposti oikean testin tuhansista eri vaihtoehdoista. Ohjelma sovittaa yhteen myös lääkärien ja laboraatikkojen eri termit eri testeille. Jan ja Andreas ovat harjoittelussaan tehneet muutoksen, joka siirtää sovelluksen uudempaan käyttöjärjestelmäympäristöön ja SQL-tietokantaan. Tarkoituksena on helpottaa sovelluksen päivitystä ja käyttöä.\nTyönteon lomassa Jan ja Andreas tutustuivat viikonloppumatkoillaan Rovaniemeen ja Helsinkiin sekä osallistuivat Vamkin organisoimalle Öjbergin retkelle. Myös joulun he viettivät Vaasassa. Opintoihin kuuluva harjoittelu päättyi 7. maaliskuuta, jolloin Jan ja Andreas palasivat kotimaahansa.\nEdessä oikealta Jukka Salmela ja Jan Bässler, takana Andreas Pflugrad.\nTeksti ja kuva: tietotekniikan osastonjohtaja Kalevi Ylinen


NordForskilta 16 miljoonaa terveyden - Suomen Akatemia\nNordForskilta 16 miljoonaa terveyden ja hyvinvoinnin eriarvoisuuden tutkimukseen\nNordForsk on myöntänyt 140 miljoonaa Norjan kruunua eli yli 16 miljoonaa euroa suunnattua tutkimusrahoitusta terveyden eriarvoisuuden tutkimukseen. NordForskin hallitus päätti rahoittaa viisi tutkimushanketta yhteispohjoismaisessa Health and Welfare -ohjelmassa.\nRahoitetuista hankkeista kahdella on suomalainen johtaja ja muissa on mukana suomalaisia tutkijoita. Työterveyslaitoksen tutkimusprofessori Mikko Härmän hankkeessa tutkitaan työaikoja, terveyttä, hyvinvointia ja osallisuutta työelämässä. Helsinkin yliopiston professori Mika Kivimäen johtamassa hankkeessa tutkitaan psykososiaalisia työympäristöjä ja terveellistä ikääntymistä.\nVuoden 2014 lopulla järjestettyyn hakuun jätettiin 86 hakemusta. Haettavana oli enintään 30 miljoonaa Norjan kruunua eli noin 3,5 miljoonaa euroa hanketta kohden.\nOhjelman tavoitteena on lisätä ymmärrystä siitä, miten väestölliset, yhteiskunnalliset sekä ympäristö- ja biologiset tekijät vaikuttavat terveyden ja hyvinvoinnin jakautumiseen sekä hyvinvointiyhteiskunnan toimivuuteen. Lisäksi yleisenä tavoitteena on etsiä huippututkimuksen avulla pohjoismaisia ratkaisuja yhteiskunnallisiin ja kansanterveydellisiin haasteisiin. Hankkeita rahoitetaan vuoteen 2018 saakka.\nRahoitettavissa hankkeissa tutkitaan taloudellista eriarvoisuutta pakolaisten keskuudessa, osallisuutta työelämässä, ilmansaasteiden ja terveysvaikutusten yhteyttä, työympäristöjä ja ikääntymistä sekä ikääntymisen eriarvoisuutta.\nPohjoismaista Health and Welfare -ohjelmaa rahoittavat Nordforskin ja Pohjoismaiden ministerineuvoston lisäksi tutkimusrahoittajat kaikista viidestä Pohjoismaasta. Suomen Akatemian rahoitusosuus on kolme miljoonaa euroa.\n• yksikön johtaja Jarmo Wahlfors, p. 029 533 5126, etunimi.sukunimi(at)aka.fi


Tinniina.: Kirsikkapeli kahdelle\nsuppis 2. elokuuta 2013 klo 11.53\nVoi kun ihanat!! :) Tosi raikkaat ja piristävät :)\nJenni 2. elokuuta 2013 klo 13.17\nNää on kyllä ihania molemmat!\nKrista 2. elokuuta 2013 klo 22.33\nVoi tuo lapsen mekko on kyllä syötävän suloinen. Nuo hiat on just söpöt kun ne on noin isot nuo puhvit(voiko noin sanoa?\nMatleena 3. elokuuta 2013 klo 10.33\nNäitä sinun tekemiäsi vaatteita on ilo käydä katsomassa! Ja varmaan niitä on ilo käyttääkin! :) Aina silloin tällöin poikkean täällä ja katselen kaikki edellisen käyntini jälkeen tulleet, ainakin kuvat. Niitä voi ihailla näin lapsenlapseton mummoihminenkin.\nSamisteluseteistä muistui mieleeni, että meidänkin perheessä harrastettiin aikoinaan sellaisia. Tytölle samanlaisia kuin minulle, samoin pojalle samanlaisia kuin isälle. Olipa meillä koko perheelläkin ainakin samasta kankaasta tehdyt toppatakit ja collegehousut ja -hupparit. Ja lapset tykkäsivät.\nMieli 5. elokuuta 2013 klo 9.51\nAivan ihanan iloiset mekot! :)


Esport Oilers Ry - null - P11 Tornados on Tapiolan kaupunginosajoukkue\nJulkaistu: 01.01.2011 11.00\nP11 Tornados on Tapiolan kaupunginosajoukkue\nOilers Tornados on vuonna 2011 syntyneiden poikien joukkue, jonka toiminta keskittyy Tapiolan alueelle. Joukkueeseen mahtuu vielä muutama innokas pelaaja! Yhteystietomme löytyvät alta.\nTornados harjoittelee 3 kertaa viikossa ja tarjoaa kauden aikana mahdollisuuden myös monipuoliseen oheisharjoitteluun. Harjoituksissamme keskitytään salibandyn lajitaitoihin kuukausittain vaihtuvien painopisteiden avulla, unohtamatta liikunnan perustaitoja. Harjoitusten suunnittelua ohjaavat osaltaan myös noin kerran kuussa järjestettävät taitotestit. Voit lukea Salibandyliiton vuonna 2020 tekemän jutun ja katsoa videon vierailusta kesäharjoituksiimme tästä.\nTornados pelasi kaudella 2020–2021 Salibandyliiton F1-poikien kilpasarjaa ja ylempää haastajasarjaa sekä osallistui syksyllä lukuisiin turnauksiin. Lisäksi pelasimme vuotta vanhempien E2-poikien alempaa kilpasarjaa yhdessä Stormin ja Flamesin kanssa.\nMA 17:15–18:45 Esport Arena, kenttä 2\nKE 18:30–20:00 Tapiolan koulu\nPE 17:00–18:00 Mankkaan koulu\nTO 19:00–20:00 Yleisurheilu, Otaniemen urheilupuisto (elokuu)\nLA 14:30–15:30 Telinevoimistelu, Tuulimäen väestönsuoja (loka–marraskuu)\n(paini ja jalkapallo koronatilanteen mukaan touko–kesäkuussa)\n– Maksu 75 € kuukaudessa sisältäen harjoitukset, valmennuksen, sarjapelit ja seuran jäsenyyden. Jäsenyys oikeuttaa mm. seuraaviin etuihin: neppailuoikeus Esport Arenalle, leirit erikoishinnoin, kausikortti miesten edustusjoukkueen otteluihin.\n– Pelaajan tulee lunastaa omakustanteisesti Salibandyliiton lisenssi, pelivarusteet (maila, suojalasit, sisäpelikengät) sekä seura-asusteet.\n– Joukkueen toimintakausi on elokuu–kesäkuu.\n– Salibandyliiton sarjaturnauksia on noin 10 kertaa vuoden aikana.\n– Ikävaiheen harjoittelusta ja toiminnasta vastaa ammattivalmentaja.\nelomaali@gmail.com / 0407255487


Uuden espoolaisen joukkueen nimi | sivu 18 | Jatkoajan keskustelupalsta\nUuden espoolaisen joukkueen nimi\nViestiketju osiossa 'Espoo United' , aloittajana The Nikkari, 13.05.2016 klo 10.49.\nMikä pitäisi olla uuden joukkueen nimi?\nPoll closed 12.06.2016.\n27.06.2016 klo 23.06\n@Toni85 , sähän vastasit itse mulle esittämääsi kysymykseen, ainakin osittain. Siitä olen samaa mieltä, että Jussi olisi voinut käyttää hieman enemmän efforttia teidän suuntaan, mutta mikään tilivelvollinen hän ei teille siltikään ole. Loppupeleissä teitä ei varmastikaan olisi tyydyttänyt mikään muu kuin se, että olisitte saaneet tahtonne ja toiveenne läpi?\nHieman enemmän efforttia? Joo, täysin olematon on aika vähäinen määrä, eli vähän enemmän olisi ollut ihan jees... Tilivelvollinen ei ole tietenkään, mutta jos puhuu mediassa yhteisöllisyydestä ja tekee todellisuudessa jotain ihan muuta, antaa se miehestä tietynlaisen kuvan.\nSuosittelen lukemaan tämän Blueskannattajien facebookiin kirjoitetun tekstin läpi, siinä perustellaan todella hyvin, miksi nimen vaihtaminen tulisi olemaan todella suuri virhe. Virhe, mitä tämän kirjoittajat pyrkivät estämään tapahtumasta.\n28. huhtikuuta ·\nTänään julkisuuteen on kiirinyt ristiriitaisia huhuja. Yritysrekisteriin on ilmestynyt Jussi Salonojan yhtiön omistama yritys Espoo United OY ja lehdistössä on uutisoitu Jussi Salonojan hakevan seuralleen lisenssiä Mestiksestä. Haluamme nyt jokaisen pysähtyvän ajattelemaan.\nOlkoon tämä avoin kirje Jussi Salonojalle sekä kaikille Espoo Bluesista ja espoolaisesta kiekkoilusta välittäville.\nMe haluamme nähdä Espoo Bluesin tarinan jatkuvan uuden taustayhtiön kautta. Kuten viime vuoden lopulla vetosimme #Bluesinpuolesta -kampanjan avauksessa: ”Me emme ole liikkeellä seurajohdon, seuran omistajien tai mahdollisten tulevien seuraomistajien asialla emmekä ota kantaa omistuspohjaan. Me olemme liikkeellä Espoo Bluesin kannattajina ja tukijoina.” Mikään ei ole edelleenkään muuttunut. Me haluamme seurata joukkuettamme sarjatasosta riippumatta.\nVaikka pelaajat, organisaatio ja taustayhtiö vaihtuisivatkin, niin Bluesin henki, historia ja perinteet elävät ja hengittävät säilyttämällä seuran nimen ja logon. Kokonaan uusi seura sen sijaan kuihduttaisi pois upean espoolaisen jääkiekon tarinan, jota Kiekko-Espoo ja Blues ovat olleet luomassa.\nKyllä, Espoon jääkiekon edustusjoukkueen nimi on jo kerran vaihdettu, mikä oli todella typerä ratkaisu, eikä sitä saa missään nimessä enää toistaa. Vajaassa kahdessakymmenessä vuodessa Espooseen on ehtinyt varttua sukupolvi, joka on kasvanut bluesilaiseksi. Keksimällä tyhjästä uusi seura, menetetään jälleen uskomattomat määrät tehtyä työtä, sekä riistetään kaikki se intohimo ja tunne mitä Espoo Blues on ihmisille tuonut.\nEspoo Blues on ehtinyt kasvaa oikeaksi seurayhteisöksi, johon kuuluvat kaikki sidosryhmät kannattajista huoltajiin ja Suomen parhaaseen junioriorganisaatioon. Jokainen, joka oli paikan päällä päättyneen kauden viimeisessä kotiottelussa, tietää mistä on kyse. Tuhannet katsojat ja täysi kannattajakatsomo osoittivat suosiota joukkueelle, joka ei ollut täynnä nimimiehiä, mutta joka pelasi täydestä sydämestään Espoo Bluesin logolle.\nAidon ja kestävän urheilukulttuurin sekä seurayhteisön syntyminen vaatii pitkäjänteisyyttä, oman historiansa kunnioittamista sekä perinteiden luomista vaalimalla identiteettiä läpi vuosikymmenten.\nKannattajatoiminta on ottanut huimia askeleita kymmenen vuoden aikana. Mikäli seuran nimi muuttuu, kaikki tuo työ valuu hukkaan. Me kannattajat emme ole laulaneet ja reissanneet seuran mukana vuosia jääkiekon takia. Me olemme laulaneet ja reissanneet siksi, että Espoo Blues on meidän seuramme. Me emme ole asiakkaita, jotka ostavat lempituotteensa loppuessa kaupasta jonkin toisen tuotteen. Mikäli Espoo Bluesia ei ole, ei ole meitäkään.\nVetoamme viimeisen kerran kaikkiin osapuoliin: pelastetaan Espoo Blues ja rakennetaan se terveelle pohjalle. Nimen ja logon saaminen edellisen taustayhtiön konkurssipesästä ei voi olla ylitsepääsemättömän vaikeaa. Mikäli sitä ei tehdä, espoolainen kiekkoilu menettää kaiken tähän asti saavutetun. Perinteensä, historiansa, identiteettinsä.\nUskokaa kannattajia. Uskokaa meitä. Me tiedämme mistä puhumme.\nEdelleen, AINOA toive oli nimen ja samalla myös logon säilyttäminen, joten kyllä, mikään muu ei olisi kelvannut eikä kelpaa. Tämä on siis minun tulkinta, itse en kuitenkaan pysty puhumaan faktaa kaikkien suulla. Miksi jonkun muun pitäisi kelvata? Kannattajat olisivat varmasti olleet valmiita tulemaan monessa muussa asiassa vastaan, ja olisihan esim. logosta voitu keskustella hyvässä hengessä, jos olisi ollut joku perusteltu syy vaihtaa sitä. Myös Kiekko-Espoo olisi kelvannut monelle, jos asiasta olisi käyty rehellistä keskustelua. Monelle olisi kelvannut ilman sitäkin.\nVaikka itse olen paljasjalkainen espoolainen, elänyt koko ikäni Espoossa, ei minulla ole mitään velvollisuudentunnetta kannustaa kaikkea espoolaista. Sympata voin, mutta siitä on aika pitkä matka kannustamiseen. FU:ta en kyllä lähde automaattisesti edes symppaamaan, on mennyt sen verran pahasti maku koko touhuun.\nToni85, 27.06.2016 klo 23.06\n27.06.2016 klo 23.10\nTaitaa olla United tässä voittaja.\nR.I.P, 27.06.2016 klo 23.10\n27.06.2016 klo 23.14\nAinakin rahallisesti ajateltuna olet väärässä. Aika paljon euroja on tullut laitettua Bluesin kassaan vuosien varrella, ja jonkin verran olen ehkä kannustanutkin, mutta toki olet oikeutettu omaan mielipiteeseesi. Vaikka et minusta tunnu mitään tietävänkään. Onnea sinullekin, ehkä löydät jatkossa jonkun toisen hepun, kenen kommentteja voit lainata ja dumata samaan tahtiin.\nToni85, 27.06.2016 klo 23.14\n27.06.2016 klo 23.32\nBFC:hen kuuluu paljon henkilöitä ja joukossa on niitä, jotka jatkavat Unitedin otteiden seuraamisella. Se, miten BFC:n toiminta jatkuu, riippuu vuosikokouksen päätöksistä. Kannattaa vilkaista BFC:n pj:n blogia, jossa asiaa avataan http://www.bluesfanclub.net/fcweb2013/index.php?sivu=blogit&&blogi=4&blogimerkinta=65.\nJos hommalle löytyy vetäjiä ja toiminta jatkuu UFC:nä tms., edessä on yksi mielestäni iso asia, mitä ei käsittääkseni suuremmin täällä puitu. Eli keskustelut kannattajakatsomon sijainnista ja fanikausikorteista. Ja jos aktiivista porukkaa löytyy niin myös muista kannattajatoimintaan ja fan clubin toimintaan liittyvistä asioista. Aktiivisia ja hienoja ihmisiä on vuosien mittaan ollut BFC:ssä mukana ja asioita on saatu toimiston kanssa sovittua. Ehkä pidän tätä turhaan ongelmana, mutta tämä BFC-Jussi -kuvio ei hyvää ennustetta anna. EU:ta seuraavien kannattajien puolesta toivon, että homma toimii.\nJokainen tietysti toimii niin kuin itsestä tuntuu. Jokaisella on myös oikeus esittää mielipiteensä ja toimia sen mukaan.\nJotkut ovat ottaneet oikeudekseen puhua yleisesti "fanien" puolesta. Tällöin olisi varmaan hyvä määritellä "fanit" tarkemmin, ettei tulisi puhuttua toisten suulla. Esimerkiksi sellaisten fanien, jotka edelleen aikovat kannattaa espoolaista jääkiekkoseuraa tai jotka palaavat katsomoon tauon jälkeen.\nHartza, 27.06.2016 klo 23.32\n28.06.2016 klo 00.22\nMissä nyt on puhuttu määrittelemiesi fanien suulla?\nDanC, 28.06.2016 klo 00.22\n28.06.2016 klo 00.43\nEdelleen, AINOA toive oli nimen ja samalla myös logon säilyttäminen, joten kyllä, mikään muu ei olisi kelvannut eikä kelpaa. Tämä on siis minun tulkinta, itse en kuitenkaan pysty puhumaan faktaa kaikkien suulla. Miksi jonkun muun pitäisi kelvata?\nEn tiedä, oletko ollut aktiivisena BFC:ssä ja oletko kuulunut johonkin sisäpiiriin. Kirjoitustesi perusteella vähintäänkin esiinnyt sellaisena ja kaikella kunnioituksella mielipiteitäsi kohtaan, et varsinaisesti ole hyvällä menestyksellä ajanut edustamaasi asiaa. Milloin JE Oy oli vain mustamaalattu, Rautio tehnyt hyvää duunia tosissaan ja jopa pantannut talonsa rakkaudesta seuraan, jne. Jospa Jussi on lukenut kirjoituksiasi täältä ja ajatellut, ettei mitenkään jaksa asioida kaltaisesi jokseenkin raskaan, helposti vietävissä olevan henkilön kanssa ja ajatellut, että valittamisen määrä on vakio, jolloin kaikki osapuolet pääsevät helpommalla, jos istut kotona murjottamassa.\nMiksi se ei riitä, että joku (Jussi) on halukas omalla rahalla tarjoamaan espoolaisille junnuille suoran putken junnuista edustukseen? Akatemian on tarkoitus tuoda selkeää lisäarvoa espoolaisille junnuille, joten sen pitäisi kasvattaa lahjakkaiden junnujen halua pelata juuri Espoossa.\nEi kai kukaan ole pyytänytkään rakastamaan EU:ta heti täydestä sydämestään, vaan antamaan vain reilun mahdollisuuden. Jos ei nappaa, ei nappaa, mutta kokeilla kai kannattaisi, ehkä useamminkin kuin kerran. Lätkäfanitus on kuitenkin kaikkine pettymyksineen vaan aika siistiä.\nBOL, 28.06.2016 klo 00.43\n28.06.2016 klo 00.50\nNo koska nimi vaihtuu ja logo on hanurista ja Jussi on valinnut väärät ihmiset sinne hommiin ja kaiken kukkuraksi, fani-osaston ei ole saanut päättää mistään. #realitycheck\noka, 28.06.2016 klo 00.50\n28.06.2016 klo 01.24\nVoihan se olla, että tosissaan Salonoja ei tarvitse BFC:tä. Voihan se olla, että Salonoja voi rauhassa kasvattaa toimintaa junnuorganisaatiolla eikä hän tarvitse teitä. Junnu puoli kuntoon ja mätä BFC ulos. Salonojan mukaan Liigaan ei olla menossa muutamaan vuoteen. Siinä ehtii ihan hyvin vaihtaa kannattajaporukan ytimen tuosta meuhkaavasta ja vanhoillisesta cooliin espoolaiseen. Jos Jussi haluaisi Liiga paikan nyt ja heti, olisi hän ostanut Blues nimen ja hommannut BFC:n sen taakse. Koska häntä ei ko fanit kiinnosta, päätti hän haistattaa teille vitut ja aloittaa alusta. Nyt se on jo selvää joten mitä Te enää itkette? Ihmettelen tätä. Jos teitä ei kerran kiinnosta enää EU: n toiminta niin yllättävän paljon Te silti jaksatte EU:n foorumilla pyöriä. Nyt Te teette pelkkää pahaa espoolaiselle juniorityölle. Antakaa olla tai kannustakaa. Jussi nyt on kahteen vuoteen parasta mitä espoolaiselle jääkiekkoilulle olisi voinut tapahtua. Luulisi olevan kiitollinen.\nKooKoonkin taru oli loppumaisillaan ja jos eräs taho ei olisi tehnyt mitään olisi KooKoo lähtenyt missä Kouvolan Kiekko -65 on nyt. Jos nimi olisi tuolloin muuttunut KVL Unitediksi, en olisi olisi suuttunut noin paljoa enkä varsinkaan suuttuessani olisi Napakoissa vittuilemassa uuden joukkueen ja tai sen operatiivisen johtoa kohtaan.\nLätkä-Bongari Iso-E, 28.06.2016 klo 01.24\n28.06.2016 klo 01.46\nVoihan se olla, että tosissaan Salonoja ei tarvitse BFC:tä. Voihan se olla, että Salonoja voi rauhassa kasvattaa toimintaa junnuorganisaatiolla eikä hän tarvitse teitä. Junnu puoli kuntoon ja mätä BFC ulos.\nSekoitat nyt BFC:n ja Blueskannattajat. Jälkimmäinen on ottanut vahvasti kantaa nimiasiassa ja on irtisanoutunut EU:sta. BFC taas on rekisteröity yhdistys joka toimii yhdistyslain puitteissa ja tulee päättämään oman kantansa asiaan asiaankuuluvasti yhdistyksen vuosikokouksessa, joka on päätetty pitää tänä vuonna vasta elokuussa tämän härdellin takia. BFC:n jäsenistö on erilainen kuin Blueskannattajien. Moni kuuluu molempiin, osa vain toiseen. BFC:n jäsenistöön kuuluu myös paljon vähemmän intohimoisia kannattajia, joten en pidä mahdottomana ajatuksena, että vuosikokous päättää ydistyksen siirtyvän Unitedin taakse. Perinteisesti vuosikokouksessa on ollut edustettuna noin 5% jäsenistä, joten paljon tullee riippumaan siitä kumman leirin edustajat paikalle vaivautuvat. Juuri nyt tuntuu, että Bluesin kannattajat ovat jakautuneet hyvin voimakkaasti Pro Eu ja leave EU -leireihin ja etenkin täällä palstalla vastakkainasettelu on ollut todella vahvaa. Veikkaisin kuitenkin, että näitä leirejä huomattavasti suurempi on se välissä oleva massa joka katselee miten asiat etenevät ja tekee omat johtopäätöksensä tulevan talven aikana. Itse kuulun tähän massaan.\nEspoonmies, 28.06.2016 klo 01.46\n28.06.2016 klo 01.59\nAnteeksi. Nyt on minulla viimeistään todellakin mennyt puurot ja vellit sekaisin, ExBlö ja FU on minulle aivan uusi käsite.\nKyllähän molemmissa tuntuu olevan molempia näkemyksiä. Varmasti porukka tulee olemaan EU:n takana, aivan kuten olen ymmärtänytkin. Osa taas ei. Blues kannattajissa ja BFC:ssä tuntuu siis molemmissa olevan kantojensa takana. Oma ihmettelyni johtuu enimmäkseen nsiinä, että jos kerran kannatus on jo loppunut niin miksi pitää enää pyöriä foorumilla ja haukkua Jussi Salonojaa sekä Valavuorta? Eikö he kuitenkin yritä edesauttaa espoolaista urheilua toisin, kuin eläkkeitä maksamattomat Rautio & Co:t? Kuka oikeasti voi olla vihainen näille espoolaisen jääkiekkoilun ja muun urheilun ystäville, jotka vuodesta toiseen maksavat satojatuhansia, jopa miljoonia, että espoolainen urheilu voisi jatkaa toimintaansa? Ja Te itkette jostain seuran nimestä?\nViimeksi muokattu: 28.06.2016 klo 02.19\nLätkä-Bongari Iso-E, 28.06.2016 klo 01.59\n28.06.2016 klo 02.09\nKyllähän molemmissa tuntuu olevan molempia näkemyksiä. Varmasti porukka tulee olemaan EU:n takana, aivan kuten olen ymmärtänytkin. Osa taas ei. Blues kannattajissa ja BJR:ssä tuntuu siis molemmissa olevan kantojensa takana.\nBJR on sitten vielä ihan eri organisaatio kuin kannattajajärjestöt Blueskannattajat ja Blues Fan Club ry. Se on organisaatio joka pyörittää junioritoimintaa.\nEspoonmies, 28.06.2016 klo 02.09\n28.06.2016 klo 02.24\nKiitos korjauksesta. Olisit voinut laittaa YV:tä niin ei olisi tarvinut täyttää ketjua turhalla viestillä. Olen yllättynyt äänestyksestä ketjussanne. Suurin osa on ollut nimeä ja sen kannattamista vastaan, mutta kommentoijat ovat perustelleet asian tosisin. Miksi Blues nimeen huutavat ovat niin kiinni nimessä? Ei vaan voi mennä jakeluun. Ihme, että Pelicansilla on noin yhtenäinen ryhmä verrattuna Bluesiin, mutta sitten se kolahti: Onhan Pelicans kasi vuotta vanhempi "seura", kuin Blues,\nedit: edelliseen viestiin korjattu BJR -> BFC\nLätkä-Bongari Iso-E, 28.06.2016 klo 02.24\n28.06.2016 klo 06.15\nTässäkin ketjussa on mm. kerrottu, että on typerä päätös katkaista koko nykyisen fanikunnan tunneside paikalliseen seuraan.\nHartza, 28.06.2016 klo 06.15\n28.06.2016 klo 08.24\nNoin taisi mainita yksi nimimerkki jossain ketjun sivulla 10.\nDanC, 28.06.2016 klo 08.24\n28.06.2016 klo 13.27\nTässä koko asiassa on edelleen se jännä puoli, että kannattajat juuri tekevät sen uuden seuran sisällön ja merkityksen niillä itse tekemillään perinteillä ja tavoilla, jotka on tehty juuri intohimon synnyttämänä. Tuon intohimon siirtäminen "uusiin kehyksiin" on kulttuurin eteenpäinviemistä, ei se kannatuskunnan oma henki, sielu ja tehty perintö siitä mihinkään katoa, minkä niminen uusi seura on. Kannattajat tekevät seuran, seura ei tee kannattajia. Bluesin väkevä kannatusryhmä voi muovata uudesta kehikosta oman näköisensä heti alusta asti halutessaan.\nEspoo Unitedin kannatusjoukko--jos sellainen porukalla jatketaan tehdään--voi tuoda esiin kaiken Bluesin aikakautena aikaansaadun kulttuurin ja intohimon, syvä palo ei sammu yhden sanan tai nimen takia. Täällä monen esilletuoma espoolaisen kiekon kannattaminen on isompi ja laajempi asia, ja bluesin kannatuskunnan tekemän kulttuuri jatkamisen arvoista. Joskus asian kehykset muuttuvat, säilytettävä sisältö on tärkeämpi kuin kehykset.\nAikojen saatossa ne rumemmat kehyksetkin alkaa loistamaan, juuri sen kannatustyön ansiosta.\nAsiahan ei meille sivullisille kuulu, mutta tuo katsomossa viime keväänäkin nähty palo ansaitsisi hyvän jatkon. Ja juuri espoolaiset kannattajat omalla työllään ja sen jatkamisella voivat osoittaa uuden seuran perustajille, mitä katsomossa halutaan ja vaaditaan. Sillä United voi joku päivä myös muuttua takaisin Bluesiksi, tämäkin kortti olisi hienoa katsoa.\nItse katsellessa mestispelejäkin sitä toivoo yhden hienon ryhmän jatkavan, olosuhteista huolimatta koska on aidosti mahdollisuus kehittää koko mestis-sarjaportaan katsomokulttuuria. Tämä on vielä asian kolmas taso kaiken lisäksi.\nErittäin mielenkiintoinen näkökulma. Kuitenkaan tuon intohimon siirtäminen uusiin kuoriin ei onnistu ns. teknokraattisesti, intohimo kun syntyy tunteista. Vaikka oma näkemykseni käytännön toiminnasta on suorastaan päinvastainen, lainasin silti koko kirjoituksen, koska siinä on todella paljon ajatusta.\nNäin juuri. Moni yhteistyökumppani ei olisi lähtenyt seuraa tukemaan, jos nimenä olisi Blues. Tämänkin olisi toki voinut Salonoja käydä reilusti läpi kulman aktiivien kanssa.\nSalonojasta kirjoitinkin aiemmin sen, että uusi nimeäminen on kyllä hoidettu helvetin huonosti. Kunnon perustelut faneille olisi ollut hieno alku. Toisaalta julkisuudessa pyörinyt "Bluesin ympärillä oli liikaa negaa", on varmasti ihan oikeasti se syy, mutta vähän enemmän sitä olisi kannattanut avata. Viestintään pitäisi panostaa paljon ja muutostilanteessa vielä enemmän.\nNimenomaan tämä tapa jolla homma hoidettiin oli aivan silkkaa haista paska -tavaraa: "Tietä nykyisiä espoolaisen urheilun kannattajia emme arvosta tai tarvitse. Rahalla saamme aikaan yhteisöllisyyden, johon kuuluvat kaikki muut espoolaisen urheilun ystävät paitsi ehkä te. Toki mielellämme näkisimme teidätkin katsomoissa, 100 katsojaa tuo sekin rahaa kassaan."\nPallo on nyt Jussilla.\nIkäänkuin se olisi joku ongelma, että ihmiset kannustavat kaupunginosien omia joukkueitaan, esim. jalkapallossa. Varmaan Hitlerkin ajatteli että sodat johtuvat siitä että on valtioita, eli kun valtiot yhdistetään, niin kaikilla (arjalaisilla) on hyvä olla. Paul McCartneykin taisi laulaa samasta aiheesta. Täyttä utopiaa tuollaiset, mielestäni erilaisuus on rikkautta (ja tämä oli käsittääkseni myös McCartneyn pointti).\nKulman aktiivitkin voisivat ajatella omilla aivoillaan. Jotenkin tuntuu, että ne kulman aktiivit ovat sitä periksiantamatonta sakkia eikä Jussi niinkään. No vaikea sanoa, kun en ole kummankaan kanssa enempää asioinut vaan mitä olen saanut lukea täältä ja kuullut kylillä.\nEspoo Blues loppuun asti tarkoittaa sitä mitä siinä sanotaan.. Jos peli on 0-6 vastustajajoukkueelle, niin periksi ei anneta. Olemme tukenanne, koska rakastamme sinua. Tässä yhteydessä en mitenkään osaa nähdä periksiantamattomuutta paheena. Sen sijaan voi miettiä, että mistä se periksiantamattomuus oikein kumpuaa...\nEn tiedä, oletko ollut aktiivisena BFC:ssä ja oletko kuulunut johonkin sisäpiiriin. Kirjoitustesi perusteella vähintäänkin esiinnyt sellaisena ja kaikella kunnioituksella mielipiteitäsi kohtaan, et varsinaisesti ole hyvällä menestyksellä ajanut edustamaasi asiaa. Milloin JE Oy oli vain mustamaalattu, Rautio tehnyt hyvää duunia tosissaan ja jopa pantannut talonsa rakkaudesta seuraan, jne.\nKirjoituksesi ovat mielestäni oikein tervetulleita tähän keskusteluun. Itse kuitenkin näen että @Toni85 -nimimerkin näkemykset ovat hyvin lähellä omia sekä Blueskannattajien näkemyksiä. Kiitos että olet vaivautunut, @Toni85.\nMenee talouden puolelle, mutta KUKAAN ei ole KOSKAAN saanut espoolaista pääsarjatason kiekkoilua toimimaan ilman tappioita. Tästä lähtökohdasta ei ole mielestäni mitenkään outoa, jos joku näkee JOTAIN hyvää edellisten omistajien toiminnassa.\nSekoitat nyt BFC:n ja Blueskannattajat. Jälkimmäinen on ottanut vahvasti kantaa nimiasiassa ja on irtisanoutunut EU:sta. BFC taas on rekisteröity yhdistys joka toimii yhdistyslain puitteissa ja tulee päättämään oman kantansa asiaan asiaankuuluvasti yhdistyksen vuosikokouksessa, joka on päätetty pitää tänä vuonna vasta elokuussa tämän härdellin takia. BFC:n jäsenistö on erilainen kuin Blueskannattajien. Moni kuuluu molempiin, osa vain toiseen. BFC:n jäsenistöön kuuluu myös paljon vähemmän intohimoisia kannattajia, joten en pidä mahdottomana ajatuksena, että vuosikokous päättää ydistyksen siirtyvän Unitedin taakse.\nBlueskannattajat on lisäksi avoin porukka, jota ei ole mitenkään rajattu. BFC:n jäsen olet jos olet maksanut jäsenmaksun. Käytännössä Blueskannattajat on (sosiaalisen) median kannanotoissa kulman (seisomakatsomo) ydinporukka. On totta, että Blueskannattajat eivät kannanotoissaan edusta kovin suurta ihmimäärää. Kuitenkin tuo ydinporukka on kannanotoissaan varsin yksimielinen, ja lisäksi vastaa hyvin pitkälti näkyvästä ja kuuluvasta kannatuksesta.\nPidän melko varmana, että BFC siirtyy kannattamaan Unitedia. Ei kulman porukoilla ole mitään tarvetta torpedoida tätä, kun Blues on nykyään lähinnä juniorit. Osa toki haluaisi että BFC:n toiminta siirtyisi vain ja ainoastaan junnujen tukemiseen, mutta uskon että keskustelut tullaan käymään hyvässä demokraattisessa hengessä.\nHannutic, 28.06.2016 klo 13.27\n28.06.2016 klo 14.07\nEdelleen, AINOA toive oli nimen ja samalla myös logon säilyttäminen,\nNiin, tuohan on itse asiassa aika vaatimaton toive. Ja toisesta vinkkelistä katsottuna vähintä mitä Blues Fan Club- tai Blueskannattajat-nimisiltä organisaatioilta voisi odottaa. Ainakin itse olisin pettynyt mikäli faniryhmät eivät olisi taistelleet seuran puolesta. Ovatko nämä fanien dissaajat oikeasti sitä mieltä että faniryhmien olisi pitänyt toivoa oman joukkueen alasajoa?!\nAbout yhtä absurdia ovat nämä syytökset siitä kuinka fanit "kiukuttelevat" kun eivät heti kättelyssä, mitään kyseenalaistamatta hyppää uuden joukkueen kelkkaan.\nBlågula, 28.06.2016 klo 14.07\n28.06.2016 klo 16.06\nAinakin itse olisin pettynyt mikäli faniryhmät eivät olisi taistelleet seuran puolesta. Ovatko nämä fanien dissaajat oikeasti sitä mieltä että faniryhmien olisi pitänyt toivoa oman joukkueen alasajoa?!\nSe taistelu olisi pitänyt käydä talvella ja käytiinkin. Blues ajettiin alas keväällä. Tämä on uusi joukkue. Se virhe siinä tehtiin, että heräteltiin toivoa Kiekko-Espoo tai Blues-nimen uudelleen herättämisestä, mutta mitä enemmän tätäkin palstaa tässä luen, niin kyllä kokonaan uuden nimen ottaminen vaikuttaa fiksulta. Se tosiaan suututtaa nuo Blues-faniryhmät, mutta onko pitkässä juoksussa paha asia, jos palstalta putoaa pois myrkyllisimmät mielipiteet? Itse ottaisin alkuun vaikka vähän pienemmän fanipohjan, kuin tuon kahtiajakautuneen, joka meillä oli viime vuosina. Mestis on hyvä paikka kasvaa, ja paremmin se onnistuu, kun kaikki istuu samalla puolella katsomoa.\nJa kuten olen aiemmin todennut, jos haluaa perustaa monilajiseuran, jonka alla on useampia eri lajeja saman nimen alla, niin muut lajit eivät tykkää Bluesista tai Kiekko-Espoosta, koska ne ovat brändäytyneet jääkiekon alle.\nLystikäs, 28.06.2016 klo 16.06\n28.06.2016 klo 17.16\nSe tosiaan suututtaa nuo Blues-faniryhmät, mutta onko pitkässä juoksussa paha asia, jos palstalta putoaa pois myrkyllisimmät mielipiteet? Itse ottaisin alkuun vaikka vähän pienemmän fanipohjan, kuin tuon kahtiajakautuneen, joka meillä oli viime vuosina. Mestis on hyvä paikka kasvaa, ja paremmin se onnistuu, kun kaikki istuu samalla puolella katsomoa.\nAika mielenkiintoinen mielipide, johon sinulla on tietty täysi oikeus. Pikkusen perusteluja kaipaisin kuitenkin. Myrkyllisimmät mielipiteet? Mihin ihmeeseen perustat tämän väitteen? Jatkoajan keskustelupalsta on toki sellainen paikka, missä olisi välillä hyvä tehdä puhdistusta. Täällä yksi sun toinen esittää asioita välillä hyvinkin tiukkaan sävyyn, vaikka oikeasti tilanne on vähän erilainen. Monta kiehumista johtuu myös ihan siitä, että asiat on vaikeampi esittää kirjoitettuna, kuin kasvotusten keskustellen.\nToinen erikoinen sana tuossa oli tämä viime vuosien kahtiajakautuminen. Miten tämä on mielestäsi ilmennyt? Siis että osa kannattajista seisoo ja osa istuu? Itse en näe tuota missään nimessä huonona asiana, koska pelkästään istuvat kannattajat eivät yksinkertaisesti pysty tuomaan sellaista tunnelmaa halliin, mitä siellä on parina viime kautena nähty. Ei tuossa ole kuitenkaan ollut kyse mistään kahtiajakautumisesta, kyllä siellä on puhallettu ihan yhteen ja samaan hiileen, kukin omalla tavallaan. Ainakaan itse en ole huomannut mitään erityyppistä mielipidettä tai toista leiriä. Itse olen ollut sekä istumassa että seisomassa viime kausina, ja olen ollut täysin tervetullut molempiin paikkoihin.\nToni85, 28.06.2016 klo 17.16\n28.06.2016 klo 18.03\nAika mielenkiintoinen mielipide, johon sinulla on tietty täysi oikeus. Pikkusen perusteluja kaipaisin kuitenkin. Myrkyllisimmät mielipiteet? Mihin ihmeeseen perustat tämän väitteen?\nLähinnä Jussin näkökulmasta pohdin asiaa, ja siitä mikä on myrkyllistä hänelle ja hänen agendalleen, ja sitä kautta mikä oli fiksu ratkaisu hänen kannaltaan. Kyllä mulla on vahva fiilis siitä, ettei iso osa Bluesin faniryhmää tule koskaan asettumaan Jussin taakse. Onko siis Jussin kannalta fiksua yrittää pitää heitä väkisin mukana, jos he todennäköisesti kuitenkin haikailevat vanhan perään.\nToinen erikoinen sana tuossa oli tämä viime vuosien kahtiajakautuminen. Miten tämä on mielestäsi ilmennyt? Siis että osa kannattajista seisoo ja osa istuu?\nKahtiajakautumisella tarkoitan puhtaasti tätä palstameininkiä. Toiset hyväksyvät Jussin tavat toimia, toiset eivät. Viime kaudella se näkyi siten, että toiset "istuivat" Rauden ja kumppanien "leirissä", mutta sanoisinpa, että iso syy siihenkin oli se, ettei tykätty Jussin tavasta toimia. Tämä on ollut mielestäni jo vuosia sellainen palstafaneja jakanut asia - kumpaakaan puolta syyllistämättä. Nyt siihen ei kuitenkaan pitäisi olla aihetta, koska jäljellä on vain tämä Jussin uusi joukkue, joten itse toivoisin, että sen taakse asettuvat fanit hyväksyisivät Jussin yrityksen luoda monilajiseuraa. Nämä puheenvuorot, joiden sisältö on lähinnä sitä "etten itse ainakaan tule kannattamaan tätä joukkuetta", avautuvat minulle lähinnä sellaisina puheenvuoroina, joilla yritetään saada muitakin kannattajia hylkäämään tuore monilajiseura - siitä ehkä adjektiivi myrkyllisyys tuli mieleeni.\nYmmärrän kyllä tarpeen purkaa vitutusta, kun vuosikymmeniä kannattama joukkue meni konkkaan. Itseäkin ottaa päähän. Mutta jos todella haluaisi hyvää espoolaiselle jääkiekolle (eikä pysty asettumaan uuden muovisen seuran kannattajaksi), niin itsestä tuntuisi, että silloin paras ratkaisu olisi ottaa etäisyyttä palstaan. Ellei sitten usko, että espoosta voisi löytyä oikeasti joku toinen taho, joka voisi vetää liigatason lätkää.\nLystikäs, 28.06.2016 klo 18.03\n28.06.2016 klo 19.22\nNyt siihen ei kuitenkaan pitäisi olla aihetta, koska jäljellä on vain tämä Jussin uusi joukkue, joten itse toivoisin, että sen taakse asettuvat fanit hyväksyisivät Jussin yrityksen luoda monilajiseuraa.\nIhan mutulla heitän, mutta uskon Unitedin laivaan hyppäävän myös sellaisia, jotka eivät hyväksy kaikkea Jussin puuhaamista, mutta eivät koe niitä kynnyskysymykseksi itselleen. Eli en pysty näkemään sellaista tulevaisuutta, että kaikki Unitedin peleissä käyvät ja kannatustoimintaan osallistuvat olisivat sataprosenttisesti Jussin takana. Kyllä soraääniä tullaan kuulemaan jatkossakin, ei vaan ehkä samojen nimimerkkien ja naamojen toimesta.\nMutta jos todella haluaisi hyvää espoolaiselle jääkiekolle (eikä pysty asettumaan uuden muovisen seuran kannattajaksi), niin itsestä tuntuisi, että silloin paras ratkaisu olisi ottaa etäisyyttä palstaan.\nItse en mitenkään koe, että Jatkoajan keskustelupalstalle kirjoittamalla pystyisi mitenkään vaikuttamaan espoolaisen jääkiekon tulevaisuuteen hyvässä tai pahassa. Omalta osaltani tämä kesä tullee menemään on/off aktiivisena, koska asia on kuitenkin aika tuore ja monia itseäni kiinnostavia asioita käsitellään edelleen. Sitten kun pelit kaukalossa alkavat, en varmastikaan enää tule kirjoittamaan kovinkaan paljoa tänne, ellei jotain mullistavaa tapahdu.\nToni85, 28.06.2016 klo 19.22\n28.06.2016 klo 21.17\nEn parempaakaan ketjua keksinyt, ja koin kuitenkin täälläkin hyvänä julkaista HK05:n kannanoton Unitedin futispuolen neuvotteluihin.\nDanC Twitterissä: "HK05:n viesti https://t.co/GFLkIwMX6J"\nohiveto1, 28.06.2016 klo 21.17\n28.06.2016 klo 22.30\nJoku ramdom postannut tuon eikä virallisen HK05:n. Voinhan minäkin laittaa twittertiin kuvan missä on minun oma tekemä tifo tekstillä: "Espoo United 4ever" ja kirjoittaa, että oli viesti BFC:lta.\nLätkä-Bongari Iso-E, 28.06.2016 klo 22.30\n28.06.2016 klo 22.48\nNyt menee jo koomiseksi sun jutut. Mitäköhän oikein yrität selittää?\nDanC, 28.06.2016 klo 22.48\n28.06.2016 klo 22.51\nEn voi uskoa, että alan tähän, mutta jos oikeasti olet tuota mieltä, niin linkin takaa löydät kuvan, jossa HK kirjaimellisesti, seisoo viestinsä takana.\n0S9A5603 | Flickr - Photo Sharing!\nohiveto1, 28.06.2016 klo 22.51\n29.06.2016 klo 06.11\nNo nyt se näyttää siltä, miltä pitikin. Kuva jostain aidasta jossa on tifo ei paljon kerro kuka sen takana on.\nLätkä-Bongari Iso-E, 29.06.2016 klo 06.11


Räätälöity Denver Pioneer 2015 jääkiekon kansallisen mestaruuden rengas - Valmistajat GG-tavarantoimittajat Kiinasta - DAIHE\nRäätälöity Denver Pioneer 2015 jääkiekon kansallisen mestaruuden rengas\nMateriaali: sinkkiseos Koko: # 9 # 10 # 11 # 12 # 13 Minimi tilausmäärä: 2 PCS Väri: Kuvapakkaus : samettikassi, puulaatikko, OPP-laukku Maksutavat: pankkisiirto, Western Union, luottokortti jne. Toimitusaika: 4-7 työpäivää Annetaanko näytteitä: kyllä Rengastapa: 1 muotoilu Toimitustapa: UPS , FEDEX, TNT, EMS Hyväksy mukauttaminen\n2015 NCAA luokan I miesten lakroseron mestaruus on 45 vuosittainen yksittäinen poistoturnaus, jota käytetään määrittelemään NCAA luokan I miesten yliopiston lakroskunnan kansalliset mestaruuskilpailut. Denver Heralds voitti Marylandin yliopiston 10-5, joka oli koulun&# 39 ensimmäinen kansallinen mestaruuskilpailu ja ensimmäiset NCAA miesten&# 39 jääkiekon mestaruuskilpailut Itäisen alueen ulkopuolella sijaitsevassa koulussa. Aikavyöhyke.\nTodella käsintehty 18 K kullattua Denver Pioneer 2015 Lacrossen kansallisen mestaruuden rengasta, satoja kuohuviiniä läpinäkyvää kuutiometriä zirkoniumoksidia, punaista ja mustaa emalia. Tämä on erityisen mielekäs lahja Denver Herald -faneillesi, ystävillesi ja perheellesi. Denver-pioneerien faneille ja Denverin yliopiston (DU) opiskelijoille tämä rengas on välttämätön.\nKiinteä päällystetty kiinteä kupari, sinkki tai 925 hopea\n18 K kullattu;\nViisi piikkiä on asetettu AAA-läpinäkyvällä kuutiometriä zirkoniumoksidilla, punaisella ja mustalla emalilla;\nSyväveistäminen ja 3 D-kirjaimet;\nRäätälöidyt palvelut: nimi, numero ja muut kaiverrukset;\nVoidaan mukauttaa: käsittelyaika on 7 - 10 työpäivää.\nValmistajan' ensi käden toimitukset, edullisin soittohinta ja edistynein tekniikka ja kone\nOlemme mestarirengasvalmistaja, jolla on yli 15 vuoden kokemus. Meillä on oma tuote- ja kehitysstudio sekä teollisuuden&# 39 huipputeknologia ja koneet. Tuotteita myydään laajalti ympäri maailmaa, ja asiakkaat rakastavat niitä Euroopassa ja Yhdysvalloissa. Meillä on pitkäaikainen yhteistyö kansainvälisten rahtiyritysten kanssa, nopeilla logistiikkapalveluilla ja täydellisellä myynninjälkeisellä järjestelmällä. Suurille tilauksille tekeville asiakkaille luomme rengaskuvia etukäteen tarpeidesi mukaan ja toimitamme sinulle näytteitä ilmaiseksi. Jos sinulla on kysyttävää, ota yhteyttä asiakaspalveluumme.\nMikä on renkaan hinta?\nTämä tuote on yrityksen itsenäisesti kehittämä, edullisin tehdashinta, mitä suurempi tilausmäärä, sitä halvempi renkaan yksikköhinta\nMistä materiaalista ja käsityöstä renkaasi ovat valmistettu?\nRengas on valmistettu hyvästä sinkki- ja kupariseoksesta pääkehyksenä, ja sitten se galvanoidaan, kiillotettu ja timanttisarjattu asiakkaan vaatimusten mukaisesti.\nOnko logistiikkapalvelusi nopea?\nTeemme yhteistyötä kansainvälisesti tunnettujen pikayritysten kanssa valitaksemme nopeimmat kuljetusvälineet asiakkaan sijainnin mukaan'\nKuinka kauan voit toimittaa?\n5-7 päivän toimitus pienille tilauksille, 15-20 päivää tilaustöille\nOnko myynninjälkeinen järjestelmäsi täydellinen? Tuetko palautuksia?\nMeillä on yksi-to-one-ammattilaisia palvelemaan sinua ja vastaamaan kysymyksiisi. Jos tuotteella on tyytymättömyyttä sinuun, jatkamme työtä tai palautamme sen ilman syytä.\nHot Tags: räätälöity denverin pioneer 2015 jääkiekon kansallisen mestaruuden rengas, Kiina, valmistajat, toimittajat, myyjät, tehdas, tukku, korkealaatuiset, osta, halpa, muoti\nPari: Custom Regay 2014 Hall Of Fame Mestarirengas\nSeuraava: Mukautettu 2012 San Francisco 49 on National Championship Ring\nTukku 2001 Pelaaja Anthony Prior Calgary -leikkurit ...\nCustom 2002 Los Angeles Lakers National NBA Koripall...\nCustom 1991 Chicago Bulls NBA Koripallon MM-rengas\n2015 NFL Super Bowl -mestari Denver Broncos\nNCAA 1986 Pennsylvania Championship Championship\nNBA 1998 mestaruusrengas


Orvokin vuosi: maaliskuuta 2017\nKirjoittaminen. Miksi ihmeessä?\nKirjoittaminen on viime aikoina takunnut. Ideoita on, iltaisin mielessäni pyörivät useammankin ehkä-joskus-romaanin kohtaukset ja vieraiden maailmojen tausta ja kulttuuriset yksityiskohdat. Hahmojeni historia ja luonteenpiirteet selkiytyvät ja haluaisin kovasti voida esitellä heidät ja heidän maailmansa muillekin, mutta kun tarina ei ota asettuakseen tekstin muotoon.\nOlen tullut siihen tulokseen, että motivaatio on asian ytimessä. Ensinnäkin tarinassa jokaisella hahmolla on oltava syynsä tehdä mitä tekevät, muuten mistään ei tule mitään. Kovin usein huomaan tuijottavani tekstinkäsittelyohjelmaa ja miettiväni, miten kauhea vaiva kaikessa tässä on hahmojeni kannalta. Minkä ihmeen takia ne edes viitsivät? Mitä sen väliä oikeastaan on, vaikka maailma sellaisena kuin he sen tuntevat ottaisi ja loppuisi? Jäisi vaan kotiin. En minä viitsisi. Minun taitaa silloin tällöin olla vaikea enää nähdä, minkä ihmeen takia ihmiset ylipäätään välittävät asioista niin hirmuisesti. Todistettavasti monet silti välittävät ja ovat valmiita laittamaan aikaa ja energiaa siihen, että edistäisivät omien arvojensa mukaisia asioita; on minullakin näitä ajoittaisia aktiivisuuden puuskia. Näin minunkin tarinoideni hahmojen on asiat nähtävä, tai muuten ei ole tarinaa kerrottavaksi.\nOma motivaationi on hyvin usein hukassa. Noin ylipäätään, elämän ja vähän kaiken suhteen. Sitä se masennus teettää. Se ujuttautuu minun aivoistani värittämään maailmankuvaani ja valuu sillä tavalla kirjoitusharrastuksen tielle. Kirjoittaminenkin tuottaisi mielihyvää, jos vain saisi itsensä aloittamaan. Mutta jos ei jaksa.\nOma lukunsa on tietenkin kysymys siitä, miksi ylipäätään kannattaisi kirjoittaa. On sitä vilkkuvaa kursoria tuijottaessa tullut useaan otteeseen kyseenalaistettua sekin, miksi ihmeessä kukaan haluaisi ikinä lukea tätä soopaa, jonka runko mielessäni kummittelee. Ja totta kai kaikki Todelliset Kirjoittajat tässä kohtaa muistuttaisivat, että kirjoittaa pitää itseään eikä lukijoita varten. Mutta jos tekstilläni ei ole arvoa yhdellekään lukijalle, yhtä hyvin minä voisin vain jatkaa tapahtumien pyörittämistä omassa päässäni, eikö niin? Toisinaan olen varma ideoideni potentiaalista, mutta joskus sitä vain pysähtyy miettimään että voi mikä sotku tämäkin on voi herrajumala.\nKirjoittaessa aivain asemassa on saada lukija välittämään. Tapahtumat ja henkilöt ovat keksittyjä, miksi sinun pitäisi käyttää tuntikausia elämästäsi lukeaksesi, mitä niille oikein tapahtuu? Siinä se kaunokirjallisuuden taika piilee. Mutta jos itse hädin tuskin jaksan välittää ja hädin tuskin saan hahmoni välittämään jostakin tarpeeksi toimiakseen, miksi jonkun ulkopuolisen ihmisen pitäisi välittää? Tämäkin on mitä luultavimmin masennuksen värittämää ajattelua, mutta sen toteaminen ei juuri helpota, kun Word on ollut koskemattomana auki monta tuntia.\nJa kyllähän minä joskus hakkaan näppäimistöä unohtaen ajankulun kokonaan ja yhtäkkiä huomaan vuorokauden vaihtuneen toiseen ja tekstitiedoston kasvaneen kymmenellä sivulla. Harmittavan harvoin sellaista tapahtuu, mutta tapahtuu kuitenkin. Halusin jakaa turhautumisen tunteitani blogitekstin muodossa siltä varalta, että joku vaikka samaistuisi näihin pohdintoihin. Pitkästä aikaa avautuminen blogille tuntuu kieltämättä taas aika vapauttavalta.\nPuolivälissä tätä postausta aloin miettiä, ketä muka kiinnostaa lukea tätäkään. Onko tässä ajatuskulussa nyt edes mitään loogista rakennetta tai järkeä ylipäätään, ehkä kannattaisi vain pyyhkiä koko teksti pois ja antaa olla. Tällä kertaa pääsin tunteesta yli ja vein postauksen päätökseen, joten jei, muistetaan hei tunnistaa kaikki pienetkin saavutukset!\nLähettänyt Kristiina O klo 21:15\nTunnisteet: höpötyksiä, kirjoittaminen, masennus\nTänään tapahtui jotakin ennenkuulumatonta: vieras ihminen puhui minulle bussissa! Tämähän on suomalaiselle lähestulkoon traumamateriaalia, mutta tällä kertaa kyse oli kehuista, joten tämä yllättävä tilanne jäi positiivisen puolelle. Käytävän toisella puolella istuva nainen kehui korvakorujani sanoen niiden olevan kaunis keväinen väripilkku, joka erottui pirteästi harmaan takkini kontrastina. Kyseessä olivat itse virkkaamani keltaiset korvakorut, joiden ohjeen ajattelin jakaa nyt blogiini. Malli on niin yksinkertainen, että sopii aloittelijallekin.\nLankaa ja virkkuukoukun langan paksuuden mukaan\nEri paksuisista langoista tulee luonnollisesti eri kokoisia korvakoruja, joten tähän voi valita ihan oman mielensä mukaan tai vaikka hyödyntää kotoa löytyviä ylijäämälankoja.\nVirkkaa 15 ketjusilmukkaa. Virkkaa kaksi pylvästä kolmanteen silmukkaan koukulta lukien. Virkkaa kolme pylvästä jokaiseen ketjusilmukkaan kerros loppuun. Kiinnitä korvakorukoukku ja päättele langat. Tee toinen koru samalla tavalla.\nSpiraalimainen muoto syntyy, kun silmukat eivät mahdu olemaan suorassa rivissä vierekkäin. Korviksen pituutta voi muokata lisäämällä tai vähentämällä ketjusilmukkojen määrää.\nProjekti on superhelppo ja ainakin voimakaan värisenä korut eivät jää huomaamattomiksi. Ja onhan se kiva sitten esitellä, että minäpä olen tehnyt nämä ihan itse. Mukavaa kevättä!\nLähettänyt Kristiina O klo 17:42\nTunnisteet: käsityö, puuhasteluja, virkkaus


muoti Archives - Page 4 of 193 - Pupulandia : Pupulandia\nAloitin syyssesongin astetta räväkämmällä kynsisävyllä, kun päähänpistona valitsin kynsiini viime kerralla neonkeltaista glitteriä. Vaikka olin aluksi vähän huvittunut valinnastani, ihastuin lopulta sävyyn niin paljon, että olisin voinut helposti mennä toisen kuukauden putkeen tuolla värivalinnalla. Mutta maailma on niin täynnä ihania värejä, että päätin kuitenkin vaihtaa, mutta yhden sävyn sijaan valitsin tällä kertaa viisi! Jokainen kynsi sai oman syksyisen sävynsä: pikkurillissä kitin harmaanvalkoista (sävy 146 Mute), nimettömässä harmaanruskeaa (sävy 122 Ashes of Roses), keskisormessa oliivinvihreää (sävy 225 Hazy Forest), etusormessa viininpunaista (sävy 10 Pinotage) ja peukalossa mustaa (sävy 2017 Liquorice). Vaikka värit ovat keskenään erilaisia, ne sointuvat kauniisti sekä yhteen että syystyyliin.\nSaan säännöllisin väliajoin kyselyitä geelikynsistäni ja vinkkaan siis tässä yhteydessä, että olen tehnyt aiemmin melko kattavan postauksen Bio Sculpturen geelikynsistä ja omista kokemuksistani, joita on siis tosiaan ehtinyt kertyä jo liki 10 vuoden ajalta. Voin suositella!


Game Maiden Warrior. Pelaa verkossa ilmaiseksi\nPeli Maiden Warrior Online\nPelin kuvaus: Meidän sankaritar on aloittanut tiellä taistelua pahaa vastaan.Se ei saa taistella hyvin, mutta näyttävät hienoilta taistelukentällä.Auta häntä luomaan mahtava kuva, joka pelottaa vihollisia ja auttaa sitä taistelussa heidän kanssaan.Katsokaa vaatteita ja valita sopivin.\nMeidän sankaritar on aloittanut tiellä taistelua pahaa vastaan.Se ei saa taistella hyvin, mutta näyttävät hienoilta taistelukentällä.\n© playgame24.com - ilmainen online peli Maiden Warrior ().\nPelaa online flash peli Maiden Warrior ilmaiseksi. Älä unohda Arvioi tämä peli Maiden Warrior ja jakaa tämän pelin kanssa parhaita ystäviä.


Title: Varkautelaisten lastensuojeluperheiden profiili lastensuojeluilmoitusten perusteella\nAuthor: Holopainen, Outi\nAbstract: Tämä pro gradu -tutkielma tarkastelee varkautelaisia lastensuojeluilmoituksen välityksellä lastensuojelun sosiaalityön tietoisuuteen tulleita lapsia ja heidän perheitään. Kyseessä on konkreettinen empiirinen sosiaalitutkimus. Analyysissä pääpaino on aineiston kuvailulla. Tutkielman aineisto on ollut moninaista koostuen pääaineistosta, ja tätä tukevista muista aineistoista. Tutkielman tehtävänä on pääaineiston eli lastensuojeluilmoitusten tarjoaman tiedon perusteella muodostaa kuvaa varkautelaisten lastensuojeluperheiden profiilista. Tämä tapahtuu heidän ominaispiirteitään tarkastelemalla. Lastensuojeluilmoitukset ovat tulleet Varkauden kaupungin sosiaalitoimeen puolen vuoden mittaisen aineistonkeruuajankohdan (01/07– 06/07) välisenä aikana. Ilmoitusten sisällöistä luokittelun perusteella esiinnousevia, profiilin muodostamisen kannalta oleellisia piirteitä ovat muun muassa aineiston sukupuoli- ja ikärakenteeseen, lastensuojelullisen huolen syytekijöihin, huoltajien toimeentuloon sekä perheiden asuinalueisiin liittyvät tekijät. Lastensuojeluilmoituksen tekijöitä tarkasteltaessa ollaan kiinnostuneita eri ilmoittajatahojen roolista lastensuojelullisen huolen esiintuojina. Tutkielmassa tarkastellaan sitä, esiintyykö näiden pääasiassa viranomaisista muodostuvien ryhmien välillä eroja lastensuojeluilmoitusten tekemisessä. Tutkimusaineisto koostuu kaikista tutkimusajankohtana kirjatuista virallisista lastensuojeluilmoituksista (N=78). Ne koskevat yhteensä 65:ttä lasta. Ilmoitusten sisällään pitämiä tietoja on kuvattu luokittelua, kvantifiointia sekä ristiintaulukointia hyväksikäyttäen. Varkauden kaupungin lastensuojelun sosiaalityöntekijöiden kanssa käydyt keskustelut, kaupungista olemassa oleva tutkimukseen perustuva kirjallisuus sekä ajankohtainen tilastollinen tieto ovat toimineet tärkeänä lisäaineistona tutkimusaiheen tarkastelulle. Käytetty aineisto on siis ollut luonteeltaan sekä laadullista että määrällistä. Lastensuojeluilmoitus on yksi oleellinen asiakkaaksi tulemisen tapa, mutta se ei automaattisesti tarkoita lastensuojeluasiakkuuden alkamista. Teoreettisessa viitekehyksessä tarkastellaan lastensuojelun sosiaalityön elementtejä, ja niiden yhteyksiä asiakasvalikoinnin kysymyksiin. Tutkielmassa pyritään tarkastelemaan sitä, millaiset tekijät aineiston perusteella vaikuttavat sosiaalityötä määrittävien vallan ja vastuun sekä tuen ja kontrollin käsitteiden rinnalla asiakasvalikointiin. Keitä ja millaisia olivat lastensuojelun asiakaskuntaan Varkaudessa vuonna 2007 mahdollisesti valikoituvat lapset? Aineistosta kävi ilmi, että varkautelaiset lastensuojelullisen huolen kohteena olleet perheet kärsivät vakavista elämänhallinnan ongelmista. Silloin, kun huolenaihe liittyi vanhempaan, olivat syyt hyvin selkeästi päihteidenkäytössä sekä perheväkivallassa. Lapsista itsestään johtuvat syyt liittyivät usein joko rikolliseen tekoon tai päihteidenkäyttöön. Avohuollon asiakkaille tyypillisiä, huolenaiheiltaan lievempiä esimerkiksi kasvatusvaikeuksiin tai vanhempien jaksamattomuuteen liittyviä ilmoituksia, ei ollut aineistossa juuri lainkaan. Lastensuojeluperheiden aikaisempaa keskiluokkaisemman profiilin puolesta puhuivat vähäinen toimeentulotukeen turvautuminen ilmoitushetkellä, vanhemman suhteellisen yleinen työelämästatus, vanhempien keski-ikäisyys sekä etukäteisoletuksista poikkeaville kaupunginalueille asumaan sijoittuminen. Etukäteisoletusten perusteella lastensuojelullisen huolen määrässä korkealle nostetut, usein myös lapsiluvultaan suuret kaupungin vuokrataloalueet, eivät nousseet aineistosta erityisesti esiin. Huippualueet olivat rakenteellisten tekijöidensä perusteella yllättäviä. Ilmoitusten tekijöiden aktiivisuudessa esiintyi eri viranomaisten välillä suuria eroja. Poliisi nousi viranomaisista moninkertaisesti muita viranomaisia aktiivisemmaksi puuttujaksi. Kotihälytystehtävien suurella määrällä tuntui olevan selkeä yhteytensä myös profiilista esiinnousseisiin, varsin vakaviin lastensuojelullisen huolen aiheisiin. Tietyt viranomaisryhmät kuten esimerkiksi neuvola, puuttuivat ilmoittajien joukosta kokonaan. Ilmoittamisaktiivisuudella voitiin ainakin osittain selittää joitakin profiiliin liittyviä tekijöitä. Esimerkiksi vauvaikäisiä lapsia oli tutkimusjoukossa hyvin vähän. ...\nSubjects: lastensuojelu lastensuojeluilmoitus lastensuojeluntarve profiili asiakkuus lastensuojeluilmoitukset profiilit perheet Varkaus\nPermanent link to this item: http://urn.fi/URN:NBN:fi:jyu-201209052314\n"Kysyin heti samassa, että aletaanko mua nyt sitten kyttäämään" : vanhempien luottamus lastensuojelua kohtaan ensimmäisen intervention yhteydessä (2007)


Tulevaisuutta muokkaava 3D – Input interior – Uutiset\nInspiraatio 30 syys 2020\nSculptur valmistaa tulevaisuuden tekniikalla vastuullisia kalusteita kiertotalouden liiketoimintamallissa, joka alkaa kierrätetyistä materiaaleista.\nSculpturin tuotteet tuovat mieleen 1980-luvun futuristiset elokuvat huipputeknologiasta ja älykkäästä tulevaisuudesta. Kliseisten lentävien autojen sijaan Sculpturin huonekalut perustuvat todellisuuteen ja ajatukseen vastuullisuudesta. Heidän kalusteidensa valmistuksessa käytettävää 3D-tekniikkaa käytetään myös muunlaiseen luomiseen aina rakennuksista ruokaan ja ihmisen kehonosiin.\n3D-tulostin, jolla tulostetaan Reform-nojatuolia, Sculpturin lounge chairia, sijaitsee Karlshamnissa, mutta on parhaillaan tauolla huonekalujen tuotannosta valmistaakseen visiirejä terveydenhuollon käyttöön meneillään olevan koronakriisin aikana.\n– Lyhyet valmisteluajat ovat yksi tekniikan eduista. Lähetetään vain uusi piirustus ja kerrotaan robotille, mitä sen tulee tehdä. Print-on-demand-palvelun avulla voimme tulostaa tuolin alle kahdessa tunnissa. Varastoa ei tarvita ja kustannuksia ja toimitusaikoja voidaan lyhentää, sanoo Sculpturin suunnittelija ja markkinointijohtaja Måns Broman.\nPaljon muutakin kuin hauskoja esineitä\nSculptur tarjoaa paljon muutakin kuin jännittävän tuotantotekniikan. Kun muut yritykset vasta puhuvat kestävästä kehityksestä ja aikovat siirtyä tulevaisuudessa lineaarisesta kiertotalouden liiketoimintamalliin, Sculptur on jo ottanut sen käyttöön.\n– Koko liiketoimintakonseptimme perustuu kiertotalouteen. Kalusteet on valmistettu kierrätetyistä materiaaleista, esimerkiksi vanhoista autonosista ja merestä kerätyistä kalaverkoista tai muovista. Tavaroista, jotka useimmat ihmiset hylkäisivät roskana, Måns Broman sanoo.\nMateriaali jauhetaan pellettimäiseksi massaksi, josta robotti luo tulosteen kerrostekniikan avulla. Materiaalin tarkan koostumuksen suhteen Måns Broman on hieman salamyhkäinen, mutta on selvää, että se on kestävää.\n– Voin varmuudella sanoa, että tuotteemme voidaan kierrättää melkein loputtomasti.\nSculptur on ottanut käyttöön panttijärjestelmän kannustaakseen kierrättämään kalusteita, jotka eivät enää täytä tehtäväänsä. Tuotannossa jokainen huonekalu on merkitty yksilöllisellä QR-koodilla. Koodi määrittelee tuotteen materiaalikoostumuksen mahdollistaen jäljitettävyyden ja tehokkaan kierrätysprosessin.\n– Inspiraation lähteenä toimii nerokas PET-pullojen panttijärjestelmä. Juuri niin haluamme toimia huonekalujen kanssa. Uskomme, että panttijärjestelmästä on hyötyä tilanteissa, joissa sisustusta käytetään väliaikaisesti, esimerkiksi messuilla tai väliaikaisissa pop-up-myymälöissä. Kalusteita voidaan käyttää muutaman viikon ajan ja palauttaa sitten takaisin. Kyseessä on suljetussa prosessissa tapahtuva lyhytkestoinen kulutus, joka ei rasita ympäristöä, Måns Broman sanoo.\nKyseessä on puhdas, jätteetön tuotanto huonekalujen kuljetusta lukuun ottamatta. Tekniikka on vasta alkuvaiheessa, mutta jatkuvan kehityksen toivossa he näkevät upeita mahdollisuuksia vaikuttaa tulevaisuudessa myös liikenteen vähenemiseen.\n– Uusi tekniikka ei ole saavuttanut vielä koko potentiaaliaan. Tulevaisuudessa se voi osaltaan vähentää kuljetuksia useilla toimialoilla. Tuotteen valmistus ei ole riippuvainen tietystä tehtaasta tai tuotantolaitoksesta, vaan sitä voidaan valmistaa kaikkialla maailmassa, jossa on saatavana 3D-tulostin. Muutos vaatii työtä, mutta olemme matkalla kohti sitä. Ainakin jos minulta kysytään, Måns Broman sanoo lopuksi\nTagit / Kestävyys, Uudelleenkäyttö\nKuvat / Anna Lindblom


DIY-vahvistimia ym. - Page 14 - Punk in Finland\n#196 Post by Olli » 18 Mar 2017, 15:28\nKunnostin vuosia hylättynä olleen A-luokkaisen transuvahvistimen. Varmaan jossain kosteassa tilassa säilytetty ruosteisista ruuveista päätellen. Kaikki pikkuelkot uusiksi (isot on tulossa vielä postissa), tantaalit, DC-offset trimmeri, lämpimänä käyneet tasuridiodit uusiksi (yksi oli rikki, nyt on korkeammalla jännitteenkestolla). Lisäksi naarmuinen etulevy uusiksi teksteineen ja siirsin virtakytkimen sekä volyymipotikan siirsin takalevystä eteen. Takalevyyn lisää liitäntöjä ja lisäsin selektorikytkimen eteen, sekä virtojen päälläoloa ilmaisevan merkkivalon. Uudet kajariliitännät bling bling -liittimien tilalle. Takalevyyn piti lisätä tekstit. Hyvä vahvistin kakkossettiin.\n#197 Post by Olli » 18 Mar 2017, 15:30\n#198 Post by Olli » 18 Mar 2017, 15:34\nOmpas epäselviä kuvia.\n#199 Post by Singularity » 31 Mar 2017, 14:15\nMFFF wrote: Sain mun 40th Anniversary -vahvistimen eilen valmiiksi! Nyt voinkin pitää lomaa näistä hommista hetken, koska ei ole enää tilaa eikä tarvetta yhdellekään ylimääräiselle laatikolle.\nMites noi paneelit on tehty tohon? Miettiny et jos ens vahvariin kans jaksais sitte tehdä jonku järkevän printatuilla teksteillä varustetun etulevynki.\n#200 Post by MFFF » 02 Apr 2017, 12:24\nTyöpaikan etuna mulla on käytössä valokuvien sublimaatiopainantaan laitteita ja tuon tein samalla tekniikalla, mutta painantaan sopivalla lakalla käsitellylle alumiinilevylle. Sitä on saatavana valkoisella pohjamaalilla ja kirkkaalla lakalla. Tein siis ihan photoshopissa designin (olis voinu käyttää ehkä enemmänkin mielikuvitusta) ja sitten vain kuumallaprässillä paistoin sen sublisiirtovärin kiinni alumiiniin ja porasin reiät. Mun piti sahata paneelin levyinen soiro irti ihan pistosahalla, mutta aika siististi sen sain ja tehtaan jäljiltä on tuo näkyvä reuna. Jäi siis käsityökalun jälki kokonaan hyvin piiloon.\nPinta vaikuttaa kestävälle ja on hyvin kiinni alumiinissa, joten luulen että kestää vuosikymmeniä. Tähän saa vaikka valokuvan painettua:D Jos kiinnostaa, niin pystyn näitä painamaan. Ihan tarkkaa hintaa en materiaalille muista, mutta varmaan 30-40 tulee koko levylle hintaa ilman porailuja. Itse en voi tosiaan sahata kuin toisen reunan, mutta yhdestä isosta levystä saa ainakin kaksi siistiä paneelia. Tai jos itse pystyy sahailemaan, niin koko levyn pinta-ala on tietenkin käytössä. Valkea levy oli muistaakseni vähän ohuempi ja isompi ja alumiininen noin A4 (tarkemmat mitatkin löytyy jos kiinnostaa tarpeeksi).\n#201 Post by Singularity » 13 May 2017, 01:49\nTein tässä tylsän perjantain ratoksi köyhän miehen oskilloskoopin. Paskaa kun ei oo rahaa ostaa oikeaa ja aina sitä tarvis sillon tällön. Eli joku vanha läppäri mikä tossa maannu käyttämättä jonku 5 vuotta, pieni boksi jossa dc-blokkaus (että pystyy mittaan suoraa putkien kannoista) ja vastuksia voltage divider meiningillä tiputtaas signaali, ja diodit sitte leikkaa signaalin jos menee yli sen 0.7v kynnysjännitteen, mikä on maksimi tonne läppärin mikkisisäänmenoon. Sitte joku ilmainen vanha softa ja näyttäshän se toimivan. Ehkä jonkunlainen säätö tolle jännitteelle viä, mut katotaan ny tarvinko semmosta.\nNii tossa ohjelmas on viä signaaligeneraattori samas, niin saa lykätä sieltä vahvarin inputtiin ja kattella kuinka se kanttiaalto sielä heiluu.\n#202 Post by kaksipiippuinen jeesus » 13 May 2017, 09:25\nihan pätevän oloinen skooppi audiohommiin siinä!\nmä tilasin hetken mielijohteesta joskus vuosia sitten tommosen halvan logiikka-analysaattorin. nyt olis sitten projekti missä sitä voisi oikeasti tarvitakin johonkin. tarvinnee laittaa kiinni ja kattoa mitä tapahtuu.\n#203 Post by Ceijo Succula » 15 May 2017, 18:41\nMitäs piffon oikeat vahvistintyypit on mieltä tämmösestä ratkaisusta noin niinkö turvallisuuden kannalta? Suotokonkat piti vaihtaa tohon 50-60-lukujen taitteen Dynacordiin, ja chassis on niin helvetin ahdas, että ainoat vaihtoehdot oli joko suurentaa kannujen reikiä helvetisti (tuntui aika mahdottomalta) tai kikkailla ne noin. Nippareilla ruuvinrei'istä ja kuumaliimaa konkkien ja chassiksen väliin:\nJos noi olisi halunnut tököttämään kunnolla pantakiristimillä chassiksen yläpuolelle, olisi pitänyt purkaa ja rakentaa melkein koko vahvari uusiksi, ja mahtuminen olisi ollut silti niin ja näin kö muuntaja on aika liki\n#204 Post by kaksipiippuinen jeesus » 15 May 2017, 18:49\npahempaakin on nähty, ihan kaupallisten korjaajien tekemänä\n#205 Post by Ceijo Succula » 15 May 2017, 19:10\nkaksipiippuinen jeesus wrote: pahempaakin on nähty, ihan kaupallisten korjaajien tekemänä\nSama, ja toi on omasa käytössä, niin olkoot ehkä nyt sitten noin. Ärsyttää jättää tommosia sisuksiin, mutta pystyssä terminaalit oli ahdistavan lähellä reikien reunoja vaikka viilasin ja dremelöin kolme tuntia.\n#206 Post by Ceijo Succula » 17 May 2017, 22:47\nAlkaiskohan tää nyt olla jo vihdoin tässä. Vaihdoin alkuperäisen Elbaun kajarin halpaan Jenseniin, nappasin pikkukajarit irti kytkennästä ja pistin etuasteeseen laatikosta vähän pienempigainista putkea ja päätteeseen takas alkuperäiset Telefunkenit. Ensin piti aika pahankuuloista säröytymistä, mutta syylliseksi paljastui noiden sisälle siirrettyjen konkkien takia paskasti asettuneet päätemuuntajan piuhoitukset.\nVieläkin toi menee paikoin ehkä vähän turhan rumasti murolle kun pikkusen enemmän avaa volaa, mutta en enää erota, tuleeko toi kaiuttimesta, kytkennästä vai mistä vitusta, enkä enää jaksa ruveta arpomaan etusputkien katodikonkkien tai muiden kanssa. Single coileilla ja maltillisilla volumeilla ihan tolkuttoman hyvä ja juureva saundi, ja tremolo on yks parhaista mitä oon kuullu\n#207 Post by Virtsahepo » 28 Jul 2017, 14:28\nEi välttis, koska halvimmissa saattaa laatuvaihtelu olla melkoista. Saattaa saada hyvääkin halvalla. Itse oon ollut tyytyväinen mun aikanaan 150e maksaneeseen putkariin (idea oli koota tosi halpa putki-vinyylisetti) ja Xiang Sheng DAC-01A on mun mielestä erinomainen kuulokeputkari. Netistä löytyy myös modausohjeita, joissa äänenlaatua saa parannettua merkittävästi vaihtamalla komponentteja parempiin ja tietty pelaamalla eri putkien kanssa.\n#208 Post by Arska » 02 Aug 2017, 11:42\nTietääkö täällä jengi mitään oskilloskoopeista? Olis tarjolla Meguro MO1253 40 MHz (esim. http://www.bonanza.com/listings/Rare-Me ... /213110834), 60 €. Onko järkee vai ei? Tulis siis audiohommiin eikä kovin vaativaan käyttöön.\n#209 Post by Olli » 03 Aug 2017, 08:42\nArska wrote: Tietääkö täällä jengi mitään oskilloskoopeista? Olis tarjolla Meguro MO1253 40 MHz (esim. http://www.bonanza.com/listings/Rare-Me ... /213110834), 60 €. Onko järkee vai ei? Tulis siis audiohommiin eikä kovin vaativaan käyttöön.\nKai se ihan hintansa väärti on, jos kaikin puolin kunnossa.\n#210 Post by Isä Ted » 14 Feb 2018, 09:49\nTilasin itelleni joululahjaksi saksalaisesta Tube-Townista BFlex-bassovahvarikitin. Joulu- yms. kiireet jätti råjektin telakalle, mutta viime viikonloppuna sain vihdoinkin aikaiseksi tarttua hommiin ja eilen illalla nuppi tuli valmiiksi.\nhttps://www.tube-town.net/ttstore/Kits/ ... :8113.html\nhttps://www.tube-town.net/cms/?DIY/B-Se ... %28engl%29\nElikkäs kyseessä on Ampegin klassisen B-15 Portaflexin pohjalle suunniteltu 15-wattinen vehje. Jotain akkarimeininkiä kummoisemmalle keikallehan ei tommoisella nuhapumpulla kannata lähteä, vaan lähinnä äänityskäyttöön ja omaksi iloksi tämä tulee.\nTästä lähdettiin. Roinat saapuivat asiallisesti pakattuina ja kaikki tarvittavat osat löytyivät. Muuntajat ovat samat kuin Tube-Townin 18W Marsu-kitissä.\nMyös erikseen tilaamani chassis lienee käytössä useammassa eri kitissä, koska etulevyssä on reikiä koko leveydeltä, vaikka BFlexissä ei ole kuin kolme potikkaa.\nMukavana bonarina asennusruuvien ja kutistesukan kanssa ei oltu lähdetty sniiduilemaan Speden rautakauppasketsin tyyliin, vaan pistetty samaan rahaan koko boksit.\nMitään selkokielisiä rakennusohjeita kitin mukana ei tullut, vaan ainoa dokumentaatio oli Tube-Townin sivuilta löytyvät kytkis, layout ja valokuvat. Ja eipä siinä mitään, kyllä niiden perusteella kamat sain kasaan, mutta kieltämättä kaltaiseni kokemattomampi puuhastelija olisi voinut kaivata vinkkejä esim. työjärjestyksen suhteen, jotta olisin hieman helpommalla päässyt siistimpään lopputulokseen. Nyt sisuskalut ovat itselleni tyypilliseen tapaan melkoista piuhaspagettia, vaikka olin ennen rakentamista pyhästi päättänyt tekeväni edustuskelpoista jälkeä.\nKokonaisuudessaan rakentamiseen meni minulta about 12 tuntia, joista noin 5 turretboardin kasaamiseen, toiset 5 piuhojen vetelyyn ja sitten pari tuntia pähkäilyyn, kun ääntä ei kuulunut. Meinasi jo usko mennä, mutta lopussa kiitos seisoi, kun ongelmaksi paljastuikin saksalaisten moka . Layoutissa oli pieni, mutta ratkaiseva virhe, kun pääteputket oli kytketty väärän pinnin kautta maahan. Schemassa pinni oli oikein, joten jos olisin jaksanut huolellisemmin vertaillla leiskaa ja kytkistä toisiinsa rakennusvaiheessa, niin kone olisi lähtenyt pelittämään heti ensikäynnistyksellä. Lesson learned.\nSiinä se on! Kuten näkyy, etulevyssä piisaa tilaa vielä vaikka mille, täytyypi miettiä rakentelenko tuohon jotain lisä-EQ-kikkailua tms. muljuttimia vai peitänkö ylimääräiset rei´ät etulevyllä tai vaikka "lisää dolbya"-plasebopotikoilla.\nNo mitenkäs se soundi sitten? Vahvari valmistui vasta suht myöhään illalla, joten naapurisovun nimissä en viitsinyt ruveta rääkkäämään putkia mutta nopean ja hiljaisen testin perusteella BFlex kuulostaa terveeltä ja pehmoiselta. Lähipäivinä ehtinen tykitellä ja rapsata enemmän ja toivottavasti myös äänitellä muutamia näytteitä.


Lumiauroilla yhä vähemmän töitä – kokonaan niistä ei vielä silti voida luopua | Yle Uutiset | yle.fi\nLumiauroilla yhä vähemmän töitä – kokonaan niistä ei vielä silti voida luopua\nTiestön talvikunnossapito on nykyään enemmän liukkaudentorjuntaa kuin lumenaurausta. Vaikka pysyvää lumipeitettä ei viime talvina ole saatu, lumiaurojen on oltava valmiina töihin, kun pyry iskee.\n22.11.2017 klo 08.54\nLumiaurat pääsivät tositoimiin Vaasassa lokakuun lopussa, kun lumi satoi hetkeksi maahan.Antti Haavisto / Yle\nTiestön talvikunnossapidon päätehtävä ei viime vuosina ole ollut teiden auraaminen puhtaaksi lumesta. Viime talvet ovat olleet sen verran vähälumisia ja lämpimiä, että tienpidossa päähuomio on kiinnittynyt liukkaudentorjuntaan ja jopa kelirikkoisten tieosuuksien pitämiseen ajokunnossa.\n– Säävaihtelut ovat aiheuttaneet sen, että suolaaminen ja hiekan levittäminen alemmalle tieverkolle on päätehtävä nykyään. Että pystytään ajamaan ja kitka tien pinnassa on sellainen, ettei tule ongelmia, sanoo tienpidon suunnittelija Elina Granqvist Etelä-Pohjanmaan ELY-keskuksesta.\nGranqvistin mukaan (siirryt toiseen palveluun) lämpötila liikkuu yhä enemmän nollan tuntumassa. Sen molemmin puolin. Kun lunta sataa, sitä sataa vähemmän ja pieniä määriä kerrallaan.\nEsimerkiksi Etelä-Pohjanmaan ELY-keskuksen alueella viime vuosien lumimäärä on ollut 2/3 siitä mitä vuosina 1999-2007.\n– Ja se kertyy ennemminkin tammi-helmikuulle kuin loka-marraskuulle, Granqvist sanoo.\nSamoilla koneilla monta hommaa\nMyös Vaasan kaupungilla tiedetään, että talvet ovat muuttuneet. Kunnossapitopäällikkö Jari Jartamo muistelee, että talvikaudella oli normaalia, jos aurattiin 10 kertaa. Näihin kertoihin päästään nykyäänkin, mutta vähän eri tavalla.\n– Ennen, kun satoi lunta, se pysyi maassa ja jos pakkaslunta sitten satoi [vanhan lumen päälle] pari senttiä kerralla, ei me lähdetty auraamaan. Nyt se, mitä sataa, sulaa usein samantien pois ja tarvitaan liukkaudentorjuntaa. Ja taas, kun lunta sataa, lähdetään auraamaan, Jartamo sanoo.\nOnneksi samoilla koneilla voidaan lumitöiden lisäksi hoitaa muitakin töitä.\n– Suolausta ja hiekoitusta on paljon, Jartamo sanoo.\nLeudot, nollan tuntumassa sahaavat talvisäät ovat lisänneet hiekoitushiekan kulutusta niin, että Etelä-Pohjanmaan ELY:n alueella tehtiin talvella 2016-2017 hiekankulutuksen ennätys.\n– Vakiintunut talvikeli on alkanut vasta uudenvuoden jälkeen, ennen se alkoi paljon aiemmin. Ennemminkin viime vuosina on tullut pieni lumisade ja sitten menty plussan puolelle, Elina Granqvist sanoo ja muistelee lumiaurojen talvikauden alkaneen ennen jo lokakuussa.\nYksi koko talven vaivaava ilmiö on kelirikko. Granqvistin mukaan esimerkiksi Varsinais-Suomessa on jo tieosuuksia, joilla kelirikkoa esiintyy koko talven. Näillä osuuksilla tavanomaisille talvikunnossapidon toimenpiteille ei ole juuri tarvetta.\n– Huonolla tuurilla sama tilanne voi tulla pohjoisempana länsirannikollakin, jos keli muuttuu leudommaksi.\nMyös Etelä-Pohjanmaan ELY-keskuksen alueella on jo asetettu painorajoituksia joillekin sorateille kelirikon vuoksi.\nSiellä lunta – täällä vettä\nElina Granqvist arvelee, että lumiauroille on tarvetta kuitenkin jatkossakin. Lumisateisiin on varauduttava.\n– On hankalaa, että tulee paikallisia sääilmiöitä ja jossain saattaa tulla iso lumimäärä ja koko kalusto on liikenteessä, eikä kaikkea lunta meinaa siltikään ehtiä aurata pois.\nJos ja kun paikalliset sääilmiöt yleistyvät, ajantasaisen tiedon saaminen tiestöltä on kunnossapidon kannalta äärimmäisen tärkeää.\n– Paikalliset sadealueet eivät näy tutkakuvissa, eikä niitä saa oikein kiinni ennen kuin nähdään, että nyt tuli jäätävää vesisadetta tai lunta johonkin ja toimenpiteet on aloitettava, Granqvist sanoo.\nTiesääkamerat liian harvassa\nUrakoitsijalle saman tieurakan alueella vaihtelevat kelit ovat haaste. 1000 tiekilometrin alueelle voi mahtua sekä liukasta että lumista tai lämmintä talvikeliä.\n– Alueen toisessa päässä voi olla ihan eri olosuhteet kuin toisessa laidassa.\nDigitalisaatiosta toivotaan apua tilanteeseen. Tiesääkameraverkko on kattava, mutta nykytarpeisiin sekään ei riitä.\n– Se on ennen ollutkin riittävä, mutta viime talvina ei ole saatu kaikkia muuttuneita olosuhteita kiinni niin kuin haluttaisiin.\nTienhoitotoimenpiteillä pyritään vastaamaan kelin muuttuviin haasteisiin. Granqvist peräänkuuluttaa kuitenkin myös tienkäyttäjän omaa vastuuta.\nSateinen ja pakkaseton sää rikkoo tiet – pohjalaisteiden kelirikkokausi alkoi 15.11.2017\nLunta on satanut Pohjanmaalla jopa 15 senttiä 26.10.2017\nteiden kunnossapitoLiikennesääkelirikkoElinkeino-, liikenne- ja ympäristökeskus (ELY)tieverkotEtelä-PohjanmaaTieolosuhteetKotimaaPohjanmaaVaasa


Laivaliikenne Vaasa-Uumaja-välillä jatkuu. Lisäksi uutta on takaisin käyttöön otettu bussikuljetus molempien satamien välillä. Myös Uumajaan pääsee nyt satamasta bussilla, kunhan kyydin varaa etukäteen. Tietoa löytyy osoitteesta http://www.vaasanlaivat.fi/\nTunnisteet: laiva, matka, uumaja\nUumajassa Strömpilenin lähellä on kierrätyskeskus, josta löytyy todella edullisia astioita ja muuta vaihtarin mahdollisesti haluamaa, myös polkupyöriä. Jos haluaa käyttää esim. hyvää teflonpäällystettyä paistinpannua tai muuta hellävaroin kohdeltavaa, niin se kannattaa tuoda tai ostaa paikan päältä, mutta muita astioita ei välttämättä kannata alkaa kantamaan, koska niitä saa tuolta todella edullisesti (ja niitä voi olla jo siellä asunnossa valmiina yhteiskäytössä.)\nMe huomattiin että oltaisiin voitu ottaa mukaan esim. vähän huonommat pyyhkeet, sellaiset jotka olisi voinut jättää sitten vaihtokohteeseen, koska vaihdon aikana kuitenkin joskus ostaa jotain ja olisi kiva jos voisi jättää jotain että kaikki mahtuisi mukaan.\nPyykkimahdollisuudet on ainakin Gluntens vägillä tosi hyvät, ja taitaapa olla muuallakin. Itse pyykkäsin kerran viikossa aina samaan aikaan, ja tarvitsin siis vain viikon aikana käytettävän määrän vaatteita. Yleensä pyykkipäivään mennessä melkein kaikkia vaatteita oli viimeiset menossa, ja siitäkin tiesi ettei niitä ollut kantanut liikaa mukanaan. Tuota rutiinia voin lämpimästi suositella.\nSellainen vinkki vielä, että jos haluaa käyttää läppäriä netin kanssa sängyssä niin kannattaa tuoda tarpeeksi pitkä nettipiuha. Itselläni oli ihan turhan lyhyt piuha mukana, ja huoneen muoto oli sellainen että eipä sitä sänkyä siihen lähelle saanut. Jatkojohtoja taisi olla siellä kierrätyskeskuksella.\nTunnisteet: astiat, netti, pyykki\nLähettänyt Tanja klo 23.49 Ei kommentteja:\nPian aion julkaista hyödyllistä tietoa Uumajan vaihtoa suunnitteleville, sellaista mitä osaan sanoa nyt jälkeen päin. Olen yrittänyt tagitellä näitä postauksia aiheen mukaan, mutta varmuuden vuoksi kannattaa lukea kaikki postaukset. Sen verran voin sanoa, että jos kappaleen alussa alan puhua jääkiekosta, niin se loppuosakin käsittelee jääkiekkoa. :) Olen yrittänyt pitää tämän blogin yksityisasioista vapaana ja mahdollisimman hyödyllisenä kaikille tuleville Ruotsin ja Uumajan vaihtareille. Multa voi vapaasti kysellä juttuja ja kysymyksistä tulee infoa sähköpostiini, joten laitan kyllä vastauksenkin ihan hyvällä aikataululla. Kerron myös mielelläni muuta. En jaksa kirjoittaa blogituksia esim. eri asumisvaihtoehdoista, mutta osaan kertoa niistäkin ainakin jotain; siis jos mietit esim. minkä asumiskohteen valitsisit, kysy ihmeessä lisätietoa ja vinkkejä.\nNyt olen lomaillut pari viikkoa Suomessa. Uumaja kutsuu huomenna. Pääsen onneksi taas kyydillä Vaasan satamaan ja Uumajassa minua tulee vastaan se sama uusi tuttava, joka minut vei siellä satamaan viime kerralla. Kannattaa jutustella ihmisille myös yliopiston ulkopuolella, kontakteista voi olla aina hyötyä ja maailma on täynnä avuliaita, ihania ihmisiä.\nEn tiedä kuinka kauan aion vielä olla Ruotsissa, katsotaan miltä tuntuu. Kontaktiopetusta ei ole enää kuin parin viikon päähän, mutta vuokrasopimus kestää kesäkuun puoliväliin. Kaverini on Uumajassa varmuudella toukokuun loppuun saakka, ja kieltämättä molempien matka olisi mukavampi jos lähtisimme samaa matkaa, mutta en silti tiedä koska tulen takaisin.\nTähän liittyen voisin sanoa vielä jotain noista kurssivalinnoista. Kuten ehkä tiedätkin, nämä pääasialliset kurssit etenevät yleensä yksi kerrallaan 100 % intensiteetillä (siis vieden mielellään 100 % opiskeluajasta) kestäen 1/4 lukukautta. On myös kursseja, jotka vievät esim 50 % opiskeluajasta 1/2 lukukautta, tai 25 % opiskeluajasta koko lukukauden. Paras vaihtoehto olisi ottaa 4 100%:n kurssia peräkkäin, tai esim. 4 25% kurssia koko lukukaudelle. Mieti siis kurssivalintoja tarkkaan, ja kysy neuvoa vaikka minulta (Uumajan kohdalla), että miten kannattaa kurssivalintoja tehdä. Kurssien tekemättömyydessähän ei ymmärtääkseni sinällään ole ongelmaa, mutta vaihto-ohjelman sisältämät opintopistevaatimukset (tai Kelan) tai muu sellainen voi käytännössä pakottaa suorittamaan kaikki, vaikka se olisikin hyvin vaikeaa. Ymmärtääkseni ihan yleisesti kaikkien aineiden kohdalla, mutta ainakin omilla kursseillani opiskelu on vaativaa ja itsenäistä. Se ei ole mitään, mitä ei voisikin vaatia, mutta erosi kuitenkin esim. omista opinnoistani Jyväskylän yliopistossa. Meillä Jyväskylässä esimerkiksi luennoilla ja luentomuistiinpanoilla on huomattavasti suurempi painoarvo kun Uumajssa taas ei pärjää ilman omaa panosta ja lukemista. Itsellä toki vaikutti myös se, että piti lukea ja opiskella ruotsiksi, mikä ei ole vieläkään kovin vahva. Noh, kuitenkin, kurssit ovat juuri sopivan haastavia ja hyviä, mutta mikäli työpanokseksi vaaditaan 175 %, ei kenelläkään ole kivaa. Siis kysy neuvoa mikäli et ole varma siitä miten kurssit aikatauluusi asettuvat! :)\nLähettänyt Tanja klo 14.32 5 kommenttia:\nTunnisteet: kurssit, matka, oma, opiskelu, uumaja\nKipeenä olon jälkeen sitten vaan takaisin veteen eli kommunikoimaan ruotsiksi. Pienen tauon jälkeen huomasi kyllä eroa siinä miten oli rauhassa kotona ollessa kommunikointitaidot kehittyneet. Oon ollut nyt parin päivän aikana melko monessa kommunikointitilanteessa ja on mennyt tosi hyvin! Helpommat jutut olen saanut sanottua ihan normaalisti, ja olen myös melko nopeasti ymmärtänyt mitä multa on kysytty. Yhdessä kaupassa katseltiin myyjän kanssa erilaisia tuotteita ja onnistuinpa kertomaan että minkä tyylisistä pidin ja minkä tyylisistä en. Kaiken kaikkiaan on mennyt tosi hyvin!\nHuomasin myös että nyt on helpompi saada selkoa siitä mitä ihmiset puhuu. Erottaa jo että missä sanojen rajat menee ja ymmärtää lauseita. Kontekstissaan on hyvin helppo ymmärtää juttuja.\nLähettänyt Tanja klo 17.16 Ei kommentteja:


Filosofia ja tausta | Mia Kainulainen\nMia on SRL:n hyväksymä valmentaja. Mian tavoitteena on opettaa ratsastajat kommunikoimaan hevosten kanssa, auttaa rakentamaan vahvaan luottamukseen perustuva yhteys ratsukon välille sekä ohjata hevosia liikkumaan biomekaanisesti oikein. Hevosen fysiikkaa Mia ohjaa vaikuttamalla hevosen mieleen. Tavoitteena on rento, tyytyväinen ja vastaanottavainen hevonen, joka haluaa tehdä asioita ratsastajan kanssa.\nHyvä istunta on tärkeä kommunikaatioväline\nMialla itsellään on kokemusta myös kisakentiltä sekä este- että kouluratsastuksen osalta, ja menestystä on karttunut molemmista:\n*2018 Inter A Laramilla ja Grand Prix Coco Paradiesolla\n* 2009 Mia sijoittui koululuratsastuksen Racing 5-v. Champion sarjan finaalissa neljänneksi ratsunsa Laramin kanssa.\nMian oma ratsu Laram\nLaram eli Rampe on Mian oma kasvatti, jonka Mia ratsasti sisään 3-vuotiaana. 4-vuotiaana estesukuinen Rampe hyppäsi, mutta vaikka sillä oli paljon skouppia, ei tekniikka esteillä ollut jännittyneisyyden vuoksi tarpeeksi hyvä.\n8-vuotissyksyllä Rampe tuli takaisin Mialle, jolloin sitä alettiin Gunilla ”Mini” Wahlbergin johdolla valmentaa biomekaniikan näkökulmasta ja käytännössä nollatasolta. Viimein Mia sai opastusta syntymästä asti lantiostaan vinon hevosen suoristamiseen. Kärsivällisesti ja huolellisesti etenemällä Mia ja Rampe pääsivät starttaamaan Pyhä Yrjö -tasolla kaudella 2014.\nTällä hetkellä Mia valmentautuu Janne Berghin johdolla ja on kaudella 2018 kisannut Rampen kanssa Inter A-tasolla sekä startannut ensimmäiset Kansainväliset CDI3* kisoissa. Kisahermojaan Mia kehittää Anna Anderénin ohjauksessa.


Maalausliike Helsinki - Löydä oikeat yhteystiedot - Fonecta.fi\nMaalausliike Pensselimiehet Oy on erikoistunut erilaisiin maalaustöihin. Palveluihimme kuuluvat mm. peltikattojen ja ikkunoiden maalaukset, pienet remontit, tapetoinnit, porraskäytävien maalaukset sekä muuttoremontit. Peltikatoissa käytämme RK Peltikattomaaleja ja muuten käy... Lue lisää\n050 518 2557 050 518 2557 Näytä numero Soita\nVL-Maalaus Oy on espoolainen maalausliike. Tarjoamme kokonaisvaltaiset maalauspalvelut, lattiasta kattoon, yli 30 vuoden kokemuksella. Maalaamme sekä sisä- että ulkopinnat. Pitkän kokemuksemme ansiosta työskentelymme on nopeaa ja työnjälki laadukasta. Teemme työmme ammattila... Lue lisää\n040 077 7995 040 077 7995 Näytä numero Soita\nTeerisalo maalaa Oy/Maalauspalvelu Palviainen on espoolainen yritys, jonka toimenkuvaan kuuluvat vanhojen rakennusten julkisivujen ulkomaalaustyöt. Palveluumme kuuluvat muun muassa seinäpinnat, ikkunat, parvekkeet ja paneelit. Lisäksi teemme porrashuoneiden kunnostus-, entis... Lue lisää\n041 510 6150 041 510 6150 Näytä numero Soita\nLahden Rakennusmaalaus Oy tekee kiinteistöjen ja asuntojen erilaiset remontit laaja-alaisesti pienistä pintaremonteista aina isompiin kokonaisuuksiin Lahden ja koko Etelä-Suomen alueella. Asiakkaitamme ovat asunto-osakeyhtiöt, kotitaloudet, kiinteistöyhtiöt, yritykset ja yht... Lue lisää\nKouvolan Kiinteistömaalaus Oy tekee ammattitaidolla maalaus- ja tasoitetyöt ulkona sekä sisällä. Toiminta-alueenamme on mm. Lahti, Kotka ja Helsinki. Ota yhteyttä ja kysy lisää palveluistamme! Lue lisää\n040 096 3551 040 096 3551 Näytä numero Soita\nHM-Maalauspalvelu Ky:n toimialaan kuuluvat mm. teollisuus- ja toimistotilojen maalaussaneeraukset sekä erilaiset sisämaalaustyöt niin yksityisille kuin yrityksille. Hoidamme myös ikkunoiden kunnostukset, julkisivujen ja peltikattojen maalaukset, porraskäytävien saaneeraukset... Lue lisää\n040 041 4891 040 041 4891 Näytä numero Soita\nTmi Dulos on pääkaupunkiseudulla toimiva remontointialan yritys. Teemme ammattitaidolla huoneistosaneeraukset, maalaukset, tapetoinnit ja laatoitukset. Toimimme yhteistyössä luotettavien LVI- ja sähköalan yritysten kanssa. Ota yhteyttä! Lue lisää\n040 081 2413 040 081 2413 Näytä numero Soita\nTuohustie 30 A, 00670 HELSINKI\nTaidemaalari Erkki Hynönen\nOlen työskennellyt yli 20 vuotta erilaisten maalaustöiden parissa. Maalausliike Pensselimiehet Oy:n kohteet ovat peltikatoista porraskäytävien maalauksiin. Vuosien ja kymmenien maalaustöiden jälkeen huomasin, että lahjoja löytyy myös taiteellisempaankin maalaamiseen. Innostu... Lue lisää\nBo-Pa Oy on kattojen maalauksiin ja julkisivupesuihin erikoistunut yritys Helsingissä. Maalaamme peltikatot ja tiilikatot sekä tiivistämme pienet vauriokohdat. Pesemme ja pintasuojaamme myös julkisivut. Graffitien poisto kuuluu niin ikään palveluihimme. Toimialueemme painott... Lue lisää\n040 157 1337 040 157 1337 Näytä numero Soita\nTyynenmerenkatu 5 A 3, 00220 HELSINKI\nHitsaus, Eristysliike, Kattotyöt, Kylmäkoneet, pakkaskoneet, Kylmätilojen rakentaminen, Ikkunalasit, Lasitusliikkeet, lasitus ja peilit, Saunat ja saunatarvikkeet, Savupiiput, savupiipun korjaus, hormin massaus, Muurari, Palokatkotyöt, Peltityöt ja pellit, Puusepänliike, puuseppä, Rakennusliike, Rappaus ja tasoitetyöt, Rakennuttajapalvelu, Talonrakennus, Talotekniikka, Teleurakointi, Timanttiporaus, timanttisahaus, Vesirakentaminen, Ympäristön hoito, kunnostus ja suojelu, Ympäristötekniikka